Мария Донева
Увяхнала сянка на репей…

chitanka.info

Увяхнала сянка на репей,

листа, като карти размесени.

От мъка по мене се цепи

бодливата кожа на кестена.

И локвите бавно се пълнят

със чай от отровни растения.

В очите ми кротко покълва

щастливо и зло настроение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.